২০১৯ দক্ষিণ এশীয় গেমস

২০১৯ দক্ষিণ এশীয় গেমস দক্ষিণ এশিয়ার বহু-ক্রীড়া প্রতিযোগিতা ও সর্ববৃহৎ ক্রীড়া আসর দক্ষিণ এশীয় গেমসের ১৩তম আসর, যা আনুষ্ঠানিকভাবে ১৩তম দক্ষিণ এশীয় গেমস নামে পরিচিত। ক্রীড়া আসরটি মূলত ২০১৯ সালের ৯-১৮ মার্চ নেপালের কাঠমান্ডু, পোখরা ও জানপুরে অনুষ্ঠিত হওয়ার কথা ছিল, কিন্তু তা পিছিয়ে দেওয়া হয়। পরবর্তীতে ১ মার্চ ২০১৯ সালে ব্যাংককে দক্ষিণ এশিয়ান অলিম্পিক কাউন্সিলের নির্বাহী বোর্ডের সভায় নতুন সময় হিসেবে ফিলিপাইনে অনুষ্ঠিত দক্ষিণ পূর্ব এশীয় গেমসের সময়কে বেছে নেওয়া হয়। অবশেষে ১-১০ ডিসেম্বর ২০১৯ তারিখে নেপালের রাজধানী কাঠমান্ডু ও পোখরাতে দক্ষিণ এশীয় গেমস অনুষ্ঠিত হয়। ১ ডিসেম্বর দশরথ রঙ্গশালা স্টেডিয়ামে পুরুষের ফুটবল খেলা দিয়ে আনুষ্ঠানিক উদ্বোধনের মাধ্যমে গেমসের শুরু হয় এবং উদ্বোধন করেন নেপালের রাষ্ট্রপতি বিদ্যা দেবী বান্দারি। ১০ ডিসেম্বর একই স্টেডিয়ামে সমাপনী অনুষ্ঠান অনুষ্ঠিত হয়। এবারের আসরে ভারত ১৭৪টি স্বর্ণপদক সহ ৩১২টি পদক নিয়ে পদক তালিকার শীর্ষে অবস্থান করছে। স্বাগতিক নেপাল ৫১টি স্বর্ণপদক সহ ২০৬টি পদক নিয়ে দ্বিতীয় স্থানে জায়গা করে নিয়েছে। ২০১৯ সালের ১৩ মে নেপালের যুব ও ক্রীড়া মন্ত্রণালয় ১৩তম দক্ষিণ এশীয় গেমসের লোগো ও মাস্কোট উন্মোচন করে। নেপাল অলিম্পিক কমিটির সাথে মন্ত্রণালয় ২০১৯ সালের দক্ষিণ এশীয় গেমসের জন্য অফিসিয়াল মাস্কোট হিসাবে এক জোড়া কৃষ্ণশার প্রকাশ করেছে। কৃষ্ণসার এন্টিলোপ প্রজাতির একমাত্র বিদ্যমান সদস্য এবং এদের অধিকাংশই নেপালের দক্ষিণাঞ্চলে দেখা যায় এবং এটি নেপালের একটি বিপন্ন প্রজাতি। এই আসরের বিভিন্ন খেলাধুলা নেপালের কাঠমন্ডু, পোখরা ও জনকপুরে অনুষ্ঠিত হয়। পোখরা কাঠমন্ডু জনকপুর প্রতিযোগিতায় সাতটি দেশের ২,৭১৫ জন ক্রীড়াবিদ অংশগ্রহণ করেছে। ১৯৯৯ সালের পর এবারই প্রথম আফগানিস্তান অংশগ্রহণ করেনি, তারা ২০১৬ সালে দক্ষিণ এশীয় অলিম্পিক কাউন্সিল ত্যাগ করে।  বাংলাদেশ (৪৭০)  ভুটান (১১৬)  ভারত (৪৮৭)  মালদ্বীপ (২১৬)  নেপাল (৫৯৬)  পাকিস্তান (২৬৬)  শ্রীলঙ্কা (৫৬৪) গেমসে ২৭টি ক্রীড়ায় প্রতিদ্বন্দ্বিতা জন্য নির্ধারিত হয়েছে। এবারের আসরে ৮ বছর পর আবারও ক্রিকেটের অভিষেক হবে। গলফ ও কারাতে এ দুটি ক্রীড়া স্বাগতিকের পছন্দ অনুযায়ী খেলায় অন্তর্ভুক্ত করা হয়েছে। সকল ইভেন্টে ন্যূনতম চারটি অংশগ্রহণকারী দল অন্তর্ভুক্ত থাকতে হবে অন্যথায় ইভেন্টটি অনুষ্ঠিত হবে না। প্যারাগ্লাইডিং প্রতিযোগিতায় অভিষেকের কথা ছিল, কিন্তু পরে তা বাতিল করা হয়েছিল, কারণ মাত্র দুটি দেশের (নেপাল এবং পাকিস্তান) প্রতিযোগী নিবন্ধভুক্ত করেছিল। তীরন্দাজী (10) (বিস্তারিত) অ্যাথলেটিকস (36) (বিস্তারিত) ব্যাডমিন্টন (7) (বিস্তারিত) বাস্কেটবল (2) (বিস্তারিত) মুষ্টিযুদ্ধ (16) (বিস্তারিত) ক্রিকেট (2) (বিস্তারিত) সাইক্লিং (বিস্তারিত) মাউন্টেন বাইকিং (4) রোড (4) অসিচালনা (12) (বিস্তারিত) ফুটবল (2) (বিস্তারিত) গলফ (4) (বিস্তারিত) হ্যান্ডবল (2) (বিস্তারিত) জুডো (15) (বিস্তারিত) কাবাডি (2) (বিস্তারিত) কারাতে (19) (বিস্তারিত) খো খো (2) (বিস্তারিত) শ্যুুটিং (11) (বিস্তারিত) স্কোয়াশ (4) (বিস্তারিত) সাঁতার (38) (বিস্তারিত) টেবিল টেনিস (7) (বিস্তারিত) তায়কোয়ান্দো (29) (বিস্তারিত) টেনিস (7) (বিস্তারিত) ট্রায়াথলন (বিস্তারিত) ডুয়েথলন (2) ট্রায়াথলন (3) ভলিবল বীচ ভলিবল (2) (বিস্তারিত) ভলিবল (2) (বিস্তারিত) ভারোত্তোলন (20) (বিস্তারিত) কুস্তি (20) (বিস্তারিত) উশু (22) (বিস্তারিত) টেমপ্লেট:২০১৯ দক্ষিণ এশীয় গেমসের সময়সূচি নেপাল স্থানীয় সময় ১০ ডিসেম্বর ২০১৯ ১৯:০৫ পর্যন্ত হালনাগাদকৃত।   স্বাগতিক জাতি "13th South Asian Games formally begins in Kathmandu"। All Radio। ১ ডিসেম্বর ২০১৯। ১৪ জুন ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৯।  Hoque, Shishir (১ ডিসেম্বর ২০১৯)। "SA Games 2019 opens in style"। Dhaka Tribune। Dhaka, Bangladesh। ৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৯।  রিপোর্টার, স্পোর্টস। "এসএ গেমস ডিসেম্বরে" (ইংরেজি ভাষায়)। সংগ্রহের তারিখ ২০১৯-০৩-০৪।  "13th South Asian Games officially begins in Kathmandu"। The Himalayan Times (ইংরেজি ভাষায়)। ২০১৯-১২-০১। সংগ্রহের তারিখ ২০১৯-১২-২২।  "Sri Lankan Men's and Women's Teams Storm Into 13th South Asian Games Semi-Finals"। www.asianvolleyball.net/। Asian Volleyball Confederation। ৭ ডিসেম্বর ২০১৯। সংগ্রহের তারিখ ৮ ডিসেম্বর ২০১৯।  "মার্চে এসএ গেমস, যুক্ত হলো ক্রিকেট"। সংগ্রহের তারিখ ২০১৯-০৩-০৪।  "South Asian Games Nepal 2019 - Official Site"। South Asian Games Nepal 2019 (ইংরেজি ভাষায়)। ১৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  "2019 South Asian Games Result"। 2019 SAG। ১৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৯।